techiaith/cofnodycynulliad_en-cy huggingface dataset:
English: Thank you, Cabinet Secretary. The future generations commissioner has warned that public services could fall off a cliff without more being done to prevent people from becoming ill. This includes, obviously, quality housing and leisure services. Further, the Welsh Local Government Association has expressed concerns that NHS budgetary pressures could see non-healthcare services that help people stay healthy losing out. How will you ensure a streamlined approach through local government to promote public health, not just through the NHS, but through all public services provided at local government level, and how will you ensure that, throughout any reform process, this will be a key priority?
Welsh: Diolch i chi, Ysgrifennydd y Cabinet. Mae comisiynydd cenedlaethau'r dyfodol wedi rhybuddio y gallai gwasanaethau cyhoeddus ddisgyn dros y dibyn oni bai bod mwy yn cael ei wneud i atal pobl rhag mynd yn sâl. Mae hyn yn cynnwys, yn amlwg, gwasanaethau tai a gwasanaethau hamdden o ansawdd. At hynny, mae Cymdeithas Llywodraeth Leol Cymru wedi mynegi pryderon y gallai pwysau cyllidebol y GIG achosi i wasanaethau nad ydynt yn wasanaethau gofal iechyd, ond sy'n helpu pobl i aros yn iach, fod ar eu colled. Sut y byddwch yn sicrhau dull symlach drwy lywodraeth leol o hyrwyddo iechyd y cyhoedd, nid yn unig drwy'r GIG, ond drwy'r holl wasanaethau cyhoeddus a ddarperir ar lefel llywodraeth leol, a sut y byddwch yn sicrhau y bydd hon yn flaenoriaeth allweddol drwy gydol unrhyw broses ddiwygio?
English: Any person with the responsibility of making a budget for the Welsh Government has to face the competing priorities that are there for expenditure. In the budget that I have laid before this Assembly, we seek to do that, with £240 million additional investment in our health service direct, but also, as a result of our budget agreement, are able to provide a no-cash-cuts budget for local authorities as well, with £25 million identified specifically for social services within that. The general point that the Member makes is one that I endorse: the future for the health service depends upon each one of us being willing to take more responsibility for creating the conditions in which we take better care of our own health. So, much of what the health service deals with today are problems that need never have happened had people made different decisions in their own lives. It's the responsibility of Government to create the conditions in which those decisions can be made, and our local government budgets are key to helping to do that.
Welsh: Mae unrhyw berson sydd â chyfrifoldeb am greu cyllideb ar gyfer Llywodraeth Cymru yn gorfod wynebu'r blaenoriaethau sy'n cystadlu am wariant. Yn y gyllideb rwyf wedi'i chyflwyno gerbron y Cynulliad hwn, rydym yn ceisio gwneud hynny, gyda £240 miliwn o fuddsoddiad ychwanegol uniongyrchol yn ein gwasanaeth iechyd, ond hefyd, o ganlyniad i'n cytundeb cyllideb, rydym yn gallu darparu cyllideb heb doriadau arian parod ar gyfer awdurdodau lleol yn ogystal, gyda £25 miliwn wedi'i neilltuo'n benodol ar gyfer gwasanaethau cymdeithasol o fewn yr arian hwnnw. Mae'r pwynt cyffredinol y mae'r Aelod yn ei wneud yn un rwy'n ei gymeradwyo: mae dyfodol y gwasanaeth iechyd yn dibynnu ar bob un ohonom i fod yn barod i gymryd mwy o gyfrifoldeb dros greu'r amodau lle rydym yn gofalu am ein hiechyd ein hunain yn well. Felly, mae llawer o'r hyn y mae'r gwasanaeth iechyd yn ymdrin ag ef heddiw yn broblemau na fuasai angen iddynt fod wedi digwydd pe bai pobl wedi gwneud penderfyniadau gwahanol am eu bywydau eu hunain. Cyfrifoldeb y Llywodraeth yw creu'r amodau lle y gellir gwneud y penderfyniadau hynny, ac mae ein cyllidebau llywodraeth leol yn allweddol i helpu i wneud hynny.
English: Thank you. And, finally, turning to community councils, as part of your local government reform, how do you intend to proceed with a fundamental review of the democratic level of governance that sits at town and community level?
Welsh: Diolch. Ac yn olaf, gan droi at gynghorau cymuned, fel rhan o'ch cynlluniau i ddiwygio llywodraeth leol, sut rydych chi'n bwriadu bwrw ymlaen ag adolygiad sylfaenol o'r lefel ddemocrataidd o lywodraethu ar lefel tref a chymuned?
English: I thank Janet Finch-Saunders for that question. I know she's got a particular interest in town and community councils. I said in my statement on 4 October that there were a series of immediate things I feel we can do to improve the operation of the system as we have it today, but I also wanted a more root-and-branch and independent look at town and community councils to find the ways in which we can harness the things that they do very well. In many parts of Wales, that sector does some very important things very well, but it doesn't do it uniformly. There is a democratic deficit in the sector, with over half of town and community council seats uncontested at the last election. I'm grateful to her for the discussions we've had on this matter and I look forward to being able to continue with them to design that root-and-branch re-assessment.
Welsh: Diolch i Janet Finch-Saunders am y cwestiwn hwnnw. Rwy'n gwybod bod ganddi ddiddordeb arbennig mewn cynghorau tref a chymuned. Dywedais yn fy natganiad ar 4 Hydref fod yna gyfres o bethau rwy'n teimlo y gallwn eu gwneud ar unwaith i wella gweithrediad y system fel y mae heddiw, ond roeddwn hefyd yn awyddus i edrych yn fwy trwyadl ac annibynnol ar gynghorau tref a chymuned er mwyn dod o hyd i ffyrdd y gallwn harneisio'r pethau y maent yn eu gwneud yn dda iawn. Mewn sawl rhan o Gymru, mae'r sector hwnnw'n gwneud rhai pethau pwysig iawn yn dda iawn, ond nid yw'n gwneud hynny'n wastadol. Mae yna ddiffyg democrataidd yn y sector, a thros hanner seddi cynghorau tref a chymuned yn cael eu hethol yn ddiwrthwynebiad yn yr etholiad diwethaf. Rwy'n ddiolchgar iddi am y trafodaethau a gawsom ar y mater hwn ac rwy'n edrych ymlaen at allu parhau i gynllunio'r ailasesiad gwraidd a changen hwnnw gyda hwy.
English: Thank you. We now turn back to the questions on the order paper and question 3 - Hefin David.
Welsh: Diolch. Trown yn ôl yn awr at y cwestiynau ar y papur trefn a chwestiwn 3 - Hefin David.
English: I thank the Member for that question. I set out my proposals for future collaboration between local authorities on 4 October. The proposals for mandatory and systematic regional collaboration will build on the many collaborative arrangements local authorities already have in place across Wales.
Welsh: Diolch i'r Aelod am y cwestiwn hwnnw. Nodais fy nghynigion mewn perthynas â chydweithredu rhwng awdurdodau lleol yn y dyfodol ar 4 Hydref. Bydd y cynigion ar gyfer cydweithredu rhanbarthol gorfodol a systematig yn adeiladu ar y nifer o drefniadau cydweithredol sydd ar waith eisoes gan awdurdodau lleol ledled Cymru.
English: Does the Cabinet Secretary believe that such mandatory collaboration has to lead to a return on investment, whether that be delivering more for less, more for the same, or the same for less, and, if that's the case, how does he anticipate local authorities being able to justify collaboration, as a mandatory requirement, when the business case for collaboration may not necessarily bring a direct benefit to one or other of the individual local authorities engaging in the collaboration process?
Welsh: A yw Ysgrifennydd y Cabinet yn credu bod yn rhaid i gydweithredu gorfodol o'r fath arwain at elw ar fuddsoddiad, boed hynny'n gyflawni mwy am lai, mwy am yr un peth, neu'r un peth am lai, ac os yw hynny'n wir, sut y mae'n rhagweld y bydd awdurdodau lleol yn gallu cyfiawnhau cydweithredu, fel gofyniad gorfodol, pan na fydd yr achos busnes ar gyfer cydweithredu o reidrwydd yn sicrhau budd uniongyrchol i'r naill neu'r llall o'r awdurdodau lleol unigol a fydd yn rhan o'r broses gydweithredu?
English: I thank Hefin David for that supplementary question because he puts his finger on exactly why I have said throughout that these arrangements will have to be mandatory as well as systematic. There are too many examples in local authorities in Wales where an individual local authority has invested a great deal of time and effort in trying to bring about a collaborative regional arrangement only to find that, at the last minute, one of the participating authorities moves away from the table because they don't see how their own narrow interest has been taken forward in what they all agree is a wider pattern of benefit. We cannot have arrangements in Wales where individual local authorities take such a narrow and time-limited view of their own interests and then sacrifice the wider interests of a region where progress could be made. So, the only way to overcome that, as I see it, is by agreeing these arrangements; I'm very keen to continue that conversation. But, once it is agreed, they will be mandatory and everybody will have to play their part in them.
Welsh: Diolch i Hefin David am y cwestiwn atodol gan ei fod yn rhoi ei fys ar yr union reswm pam rwyf wedi dweud bob amser y bydd yn rhaid i'r trefniadau hyn fod yn orfodol yn ogystal â systematig. Mae gormod o enghreifftiau mewn awdurdodau lleol yng Nghymru lle y mae awdurdod lleol unigol wedi buddsoddi llawer iawn o amser ac ymdrech yn ceisio sicrhau trefniant rhanbarthol cydweithredol, i ddarganfod, ar y funud olaf, fod un o'r awdurdodau sy'n cymryd rhan wedi symud oddi wrth y bwrdd am nad ydynt yn gweld sut y mae eu budd cul eu hunain yn cael ei hyrwyddo yn yr hyn y maent i gyd yn cytuno sy'n batrwm ehangach o fudd. Ni allwn gael trefniadau yng Nghymru lle y mae gan awdurdodau lleol unigol bersbectif mor gul, a chyfyngedig o ran amser, ar eu buddiannau eu hunain ac yna'n aberthu buddiannau ehangach rhanbarth lle y gellid gwneud cynnydd. Felly, yr unig ffordd i oresgyn hyn, fel rwy'n gweld pethau, yw drwy gytuno ar y trefniadau hyn; rwy'n awyddus iawn i barhau â'r sgwrs honno. Ond ar ôl cytuno arnynt, byddant yn orfodol a bydd yn rhaid i bawb chwarae eu rhan ynddynt.
English: Cabinet Secretary, we're of the same generation and probably the only two people in this Chamber that remember the 1994 White Paper to establish unitary authorities. I'm sure we're the only people that would have read it. It said that at the heart of the concept of unitary authorities was that they'd have to collaborate, but a generation later - there have been some partnerships, of course - that sort of culture of collaboration is yet to be established. And that's as important as what I would welcome - the more coercive measures that may have to be taken to ensure that, at last, we get them to co-operate effectively.
Welsh: Ysgrifennydd y Cabinet, rydym ein dau o'r un genhedlaeth ac yn ôl pob tebyg, ni yw'r unig ddau yn y Siambr hon sy'n cofio Papur Gwyn 1994 i sefydlu awdurdodau unedol. Rwy'n siŵr mai ni yw'r unig bobl a fuasai wedi ei ddarllen. Roedd yn dweud mai'r hyn sydd wrth wraidd y cysyniad o awdurdodau unedol oedd y buasai'n rhaid iddynt gydweithredu, ond genhedlaeth yn ddiweddarach - cafwyd rhai partneriaethau, wrth gwrs - mae'r math hwnnw o ddiwylliant cydweithredol eto i'w sefydlu. Ac mae hynny yr un mor bwysig â'r hyn y buaswn yn ei groesawu - y mesurau mwy gorfodol y gallai fod yn rhaid eu rhoi ar waith i sicrhau y gallwn eu cael i gydweithio'n effeithiol o'r diwedd.
English: Well, I'm afraid I was a county councillor myself back then, when those reforms were being advanced and discussed. So, I do remember them very well. Dirprwy Lywydd, can I say that, actually, when I go around local authorities in Wales I am often struck by the richness of collaboration that is already there? Every local authority can describe to you places where they are collaborating across their borders for very important purposes. The problem with it so far has been that there is no national pattern here. We're not good at learning from positive experience in one part of Wales and making it happen elsewhere. That's why, once we've agreed on the new co-operative arrangements there are to be, I am determined that they will have to be systematic - they will be the same across Wales, and they'll be mandatory. Everybody will be involved in delivering them.
Welsh: Wel, yn anffodus, roeddwn yn gynghorydd sir bryd hynny, pan oedd y diwygiadau hynny'n cael eu cyflwyno a'u trafod. Felly, rwy'n eu cofio'n dda iawn. Ddirprwy Lywydd, a gaf fi ddweud, mewn gwirionedd, pan fyddaf yn mynd o gwmpas awdurdodau lleol yng Nghymru mae'r cyfoeth o gydweithrediad sydd yno eisoes yn aml yn syndod i mi? Gall pob awdurdod lleol ddisgrifio mannau lle y maent yn cydweithredu ar draws eu ffiniau at ddibenion pwysig iawn. Y broblem gyda hynny hyd yn hyn yw nad oes patrwm cenedlaethol yma. Nid ydym yn dda am ddysgu o brofiad cadarnhaol mewn un rhan o Gymru a gwneud iddo ddigwydd mewn rhannau eraill. Dyna pam fy mod yn benderfynol, wedi i ni gytuno ar y trefniadau cydweithredol newydd, y bydd yn rhaid iddynt fod yn systematig - byddant yr un fath ledled Cymru, a byddant yn orfodol. Bydd pawb yn cymryd rhan yn y broses o'u cyflawni.
English: Cabinet Secretary, as well as collaboration within and between local government, there are also important partnerships between local authorities and other partners. One of those has been Powys council and the Powys teaching health board, who have entered into an agreement on health and social care in particular. Can you tell me whether there has been any assessment made of that collaboration and whether the outcomes have been positive?
Welsh: Ysgrifennydd y Cabinet, yn ogystal â chydweithrediad o fewn llywodraeth leol a rhwng awdurdodau, mae yna hefyd bartneriaethau pwysig rhwng awdurdodau lleol a phartneriaid eraill. Un o'r rheini yw Cyngor Powys a Bwrdd Iechyd Addysgu Powys, sydd wedi ffurfio cytundeb ar iechyd a gofal cymdeithasol yn benodol. A allwch ddweud wrthyf a wnaed unrhyw asesiad o'r cydweithrediad hwnnw ac a yw'r canlyniadau wedi bod yn gadarnhaol?
English: Well, Dirprwy Lywydd, Joyce Watson makes a very important point, which is always made to me by local authorities when I am meeting them: that the agenda for local authorities goes much wider than local authorities themselves. They all have really important partners, whether that is the local police service, the national park or, in the Powys case, as she says, the collaboration between Powys teaching health board and Powys council. I met the leader of Powys County Council recently and received an account from him of the work that they are doing. Interestingly, in relation to Suzy Davies's earlier point, occupational therapy services are one of the very first things that they believe they can provide as a single service across both authorities. They tell me that good progress is being made. We've provided grant funding of more than £300,000 to assist the council and the LHB to get that collaboration off the ground, and I look forward to seeing further practical fruits of those endeavours.
Welsh: Wel, Ddirprwy Lywydd, mae Joyce Watson yn gwneud pwynt pwysig iawn, un y mae awdurdodau lleol bob amser yn ei wneud pan fyddaf yn eu cyfarfod: fod yr agenda ar gyfer awdurdodau lleol yn llawer ehangach na'r awdurdodau lleol eu hunain. Mae gan bob un ohonynt bartneriaid pwysig iawn, boed y gwasanaeth heddlu lleol, y parc cenedlaethol neu, yn achos Powys fel y mae'n dweud, y cydweithrediad rhwng Bwrdd Iechyd Addysgu Powys a Chyngor Powys. Cyfarfûm ag arweinydd Cyngor Sir Powys yn ddiweddar, a rhoddodd gyfrif i mi o'r gwaith y maent yn ei wneud. Yn ddiddorol, mewn perthynas â phwynt cynharach Suzy Davies, gwasanaethau therapi galwedigaethol yw un o'r pethau cyntaf y maent yn credu y gallant eu darparu ar ffurf un gwasanaeth ar draws y ddau awdurdod. Maent yn dweud wrthyf fod cynnydd da yn cael ei wneud. Rydym wedi darparu cyllid grant o fwy na £300,000 i gynorthwyo'r cyngor a'r Bwrdd Iechyd Lleol i sefydlu'r cydweithrediad hwnnw, ac edrychaf ymlaen at weld ffrwyth ymarferol pellach yr ymdrechion hynny.
English: I thank the Cabinet Secretary for his answer. He'll be aware, I'm sure, of Mark Lang's recent deep place study of Pontypool, where he highlights not simply the challenges facing that once-thriving community, but also the foundations that could be built upon for future success. Ventures like the Cardiff city region and the city deal provide opportunities for towns like Pontypool, but there are also threats as well. So, will he elaborate on how his Government will deliver a multi-hub, multi-growth whole approach to the Cardiff city deal and the city region plan, so that towns like Pontypool are at the centre of those plans, rather than at their periphery?
Welsh: Diolch i Ysgrifennydd y Cabinet am ei ateb. Fe fydd yn ymwybodol, rwy'n siŵr, o astudiaeth ddofn ddiweddar Mark Lang o Bont-y-pŵl, lle y mae'n tynnu sylw at yr heriau sy'n wynebu'r gymuned honno a oedd ar un adeg yn gymuned ffyniannus, yn ogystal â'r sylfeini y gellid adeiladu arnynt i sicrhau llwyddiant yn y dyfodol. Mae mentrau fel prifddinas-ranbarth Caerdydd a'r cytundeb dinas yn cynnig cyfleoedd i drefi fel Pont-y-pŵl, ond ceir bygythiadau hefyd. Felly, a wnaiff yr Aelod ymhelaethu ynglŷn â sut y bydd ei Lywodraeth yn sicrhau dull cyflawn aml-ganolfan, aml-dwf o fynd ati ar gytundeb dinas Caerdydd a chynllun y dinas-ranbarth, fel bod trefi fel Pont-y-pŵl yn ganolog yn y cynlluniau hynny, yn hytrach nag ar eu cyrion?
English: Well, the key point that I think Steffan Lewis is making is this, and it's reflected in the work that Mark Lang has been involved in: the Cardiff capital deal is not simply about finding better ways in which people can be attracted to the centre, to Cardiff itself, but a way of spreading prosperity across the whole of that region, and where connectivity means that we can more easily persuade businesses and economic activity to take place right across the region. It's encouraging to see the mechanisms that the deal is putting in place to make sure that projects right across the region are assessed for that impact, and I know that, amongst the 10 leaders of councils who come together to form the leadership of the deal, we see a determination to make sure that its fruits are genuinely provided across the whole of those 10 authorities.
Welsh: Wel, y pwynt allweddol rwy'n credu y mae Steffan Lewis yn ei wneud yw hwn, a chaiff ei adlewyrchu yn y gwaith y mae Mark Lang wedi bod yn ei wneud: nid yn unig y mae cytundeb Prifddinas Caerdydd yn ymwneud â dod o hyd i ffyrdd gwell o ddenu pobl i'r canol, i Gaerdydd ei hun, ond mae'n ymwneud hefyd â ffordd o ledaenu ffyniant ar draws y rhanbarth cyfan, a lle y mae cysylltedd yn golygu y gallwn yn hawdd berswadio busnesau a gweithgarwch economaidd i ddigwydd ar draws y rhanbarth i gyd. Mae'n galonogol gweld y mecanweithiau y mae'r cytundeb yn eu rhoi ar waith i wneud yn siŵr fod prosiectau ar draws y rhanbarth yn cael eu hasesu ar gyfer yr effaith honno, ac ymhlith y 10 arweinydd cyngor sy'n dod at ei gilydd i ffurfio arweinyddiaeth y cytundeb, gwn ein bod yn gweld penderfyniad i sicrhau o ddifrif fod ei ffrwythau'n cael eu darparu ar hyd a lled y 10 awdurdod.
English: One component of the Cardiff city deal is the creation of the Cardiff capital region skills and employment board. One of the jobs in its hands is to ensure that the skills and employment provision is responsive to the needs of local businesses and communities. Can the Cabinet Secretary update the Assembly on Welsh Government financial support for skills and employment provision in the Cardiff city region and how this will deliver benefits to south-east Wales, please?
Welsh: Un elfen o gytundeb dinas Caerdydd yw creu bwrdd sgiliau a chyflogaeth prifddinas-ranbarth Caerdydd. Un o swyddogaethau'r bwrdd fydd sicrhau bod y ddarpariaeth sgiliau a chyflogaeth yn ymateb i anghenion busnesau a chymunedau lleol. A all Ysgrifennydd y Cabinet roi'r wybodaeth ddiweddaraf i'r Cynulliad am gymorth ariannol gan Lywodraeth Cymru ar gyfer y ddarpariaeth sgiliau a chyflogaeth yn ninas-ranbarth Caerdydd a sut y bydd hyn yn sicrhau manteision i dde-ddwyrain Cymru, os gwelwch yn dda?
English: Well, I thank Mohammad Asghar for the question. He's right to point to the creation of that board, and I was encouraged to see that the board contained not simply the local authorities themselves, but education representatives, employer representatives and third sector representatives as well. The £1.3 billion deal that we are providing for the Cardiff capital region is a combination of local authorities' own funding, funding that will come from the UK Government and funding that will come from the European Union, but the bulk of the funding - the largest contributor - comes from the Welsh Government itself, and it is exactly aligned with those purposes to make sure that, as well as physical connectivity, we have a skills base amongst the local population that means that this is an attractive place for employers to come and create economic opportunity.
Welsh: Wel, diolch i Mohammad Asghar am y cwestiwn. Mae'n iawn i dynnu sylw at y ffaith fod y bwrdd hwnnw wedi cael ei greu, ac roeddwn yn falch o weld fod y bwrdd nid yn unig yn cynnwys yr awdurdodau lleol eu hunain ond cynrychiolwyr addysg, cynrychiolwyr cyflogwyr a chynrychiolwyr y trydydd sector hefyd. Mae'r cytundeb £1.3 biliwn rydym yn ei ddarparu ar gyfer prifddinas-ranbarth Caerdydd yn gyfuniad o gyllid awdurdodau lleol eu hunain, cyllid a fydd yn dod gan Lywodraeth y DU a chyllid a ddaw gan yr Undeb Ewropeaidd, ond daw'r rhan fwyaf o'r cyllid - y cyfrannwr mwyaf - gan Lywodraeth Cymru ei hun, ac mae'n cyd-fynd yn union â'r dibenion hynny i wneud yn siŵr fod gennym, yn ogystal â chysylltedd corfforol, sylfaen sgiliau ymhlith y boblogaeth leol sy'n golygu bod hwn yn lle deniadol i gyflogwyr ddod yma a chreu cyfleoedd economaidd.
English: How does the Cabinet Secretary see the future governance of the Cardiff city region developing? It's very exciting that the 10 leaders have come together in the way that they have. How does he see this developing in the future?
Welsh: Sut y mae Ysgrifennydd y Cabinet yn gweld y gwaith o lywodraethu dinas-ranbarth Caerdydd yn datblygu yn y dyfodol? Mae'n gyffrous iawn fod y 10 arweinydd wedi dod at ei gilydd yn y ffordd y maent wedi'i wneud. Sut y mae'n gweld hyn yn datblygu yn y dyfodol?
English: Well, Dirprwy Lywydd, it is a very important development that those 10 leaders are committed to make happen, but it is very important indeed that they are able to deliver according to the timescale that they themselves have made a commitment to deliver. Because the model, which is the Cabinet model where all 10 leaders will form the cabinet of the Cardiff capital city deal, is yet to be ratified by the constituent authorities. Every leader is committed to making sure that that arrangement has been ratified by their council before the end of February of next year. My message to them, which I've conveyed regularly in meetings to them, is that it is absolutely vital that they deliver on that timetable so that we remain on track in governance terms to draw down the money that is available for the deal.
Welsh: Wel, Ddirprwy Lywydd, mae'r datblygiad hwnnw y mae'r 10 arweinydd yn ymrwymedig i'w gyflawni yn ddatblygiad pwysig iawn, ond mae'n bwysig iawn yn wir eu bod yn gallu cyflawni'r gwaith yn ôl yr amserlen y maent hwy eu hunain wedi ymrwymo i'w gyflawni. Oherwydd mae'r model, sef y model Cabinet lle y bydd pob un o'r 10 arweinydd yn ffurfio cabinet cytundeb prifddinas-ranbarth Caerdydd, eto i'w gadarnhau gan yr awdurdodau cyfansoddol. Mae pob arweinydd yn ymrwymedig i wneud yn siŵr fod y trefniant wedi cael ei gadarnhau gan eu cyngor cyn diwedd mis Chwefror y flwyddyn nesaf. Fy neges iddynt, ac rwyf wedi cyfleu'r neges hon iddynt yn rheolaidd mewn cyfarfodydd, yw ei bod yn gwbl hanfodol eu bod yn cyflawni yn ôl yr amserlen honno fel ein bod yn parhau i fod ar y trywydd iawn o ran llywodraethu i sicrhau'r arian sydd ar gael ar gyfer y cytundeb.